als_Latn dik_Latn sag_Latn
Analisti politik Artan Muhaxhiri ka thënë se premtimet që u dhanë sot në Vushtrri nga Partia Demokratike e Kosovës, nuk dallojnë asgjë nga ato që janë dëgjuar deri më sot.
Sipas Muhaxhirit, ky tubim i cili u mbajt nga PDK-ja, shfaqi këtë subjekt partiak në një pozitë më të palakmueshme se sa herave të tjera, pasi nuk kishte premtime për rritje të pagave sic ndodhte më parë, njofton Klan Kosova.
Në Zona Zgjedhore në Klan Kosova veç tjerash njohësi i çështjeve politike tha se PDK në prezantimin e tyre të parë të cilin e bën sot, nuk shpalosi gjithë artilerinë e tyre të rëndë por ndodh që mund ta bëjë ditëve në vazhdim.
”Ajo që dëgjuam nuk dallon asgjë nga ato që kemi dëgjuar deri më tash. Do të ishte një lloj boshti në të cilën do të sillej fushata”.
”Premtimet e kaluara kanë qenë rritjet e rrogave me përqindje të lartë. Sikurse kemi pas rastin e ish Kryeministrit Thaçi për rritje pagash dhe hapje të vendeve të punës. Kësaj here nuk patëm premtime të tillë, kësaj here ishte një nivel më i zakonshëm. Ishte një diskurs ekonomik, në të cilën jemi mësuar të shohim në studio që jemi mësuar ta shohim në emisione ekonomike”.
”Nuk e di sa do të ketë kjo efekt tek votuesit. Nuk e di sa mund të jetë e suksesshme një gjuhë profesionale. Nëse flisni për problemet me burokracinë është paradoksale. Nëse del me ide për lehtësimin e procedurave demokratike atëherë do duhet të jetë sa më bindëse”.
”Ky është problemi me PDK-në në këtë fushatë. PDK është në një pozitë të palakmueshme se sa herave të tjera krahasuar me partitë tjera. Ajo që besoj që do të jetë problematike nëse vazhdohet me këtë qasje është se edhe partitë tjera do të bëjnë një premtim më konkret e PDK të vendoset në defanzivë”.
”Ky është prezantimi i parë e ndoshta janë duke e ruajtur atë altilerinë e rëndë propagandistike. Nëse realizohet do të ishte gjëja më e mirë sepse një nga pamundësitë që të zhvillohet ekonomia ishte sistemi juridik”.
”Kjo ka qenë një nga pengesat për investitorët e huaj. Nuk mjafton vetëm që të jenë deklarata dëshirore por edhe përfaqësore. Duhet të kenë ide se si duhet të realizojnë”.
als_Latn als_Latn als_Latn als_Latn als_Latn als_Latn als_Latn als_Latn als_Latn